договори за застраховка само посредством клон. Нелиберализирани по отношение на застраховането на депозити и аналогични компенсаторни схеми, както и по отношение на схемите за задължително застраховане.
 CY, LV, MT: нелиберализирани по отношение на услугите по пряко застраховане с изключение на застраховането срещу рискове, свързани с:
 i)
 морското корабоплаване, търговския въздушен транспорт, изстрелването на космически кораби и средства (включително спътници), като застраховката покрива всички или част от изброените по-долу елементи: превозваните стоки, транспортното средство със стоките и всяка отговорност, произтичаща от тях, и
 ii)
 стоките под режим международен транзит.
 LT: нелиберализирани по отношение на услугите по пряко застраховане с изключение на застраховането срещу рискове, свързани с:
 i)
 морското корабоплаване, търговския въздушен транспорт, изстрелването на космически кораби и средства (включително спътници), като застраховката покрива всички или част от изброените по-долу елементи: превозваните стоки, транспортното средство със стоките и всяка произтичаща отговорност, и
 ii)
 стоките под режим международен транзит с изключение на сухопътния транспорт, когато рискът е в Литва.
 BG, LV, LT, PL: нелиберализирани по отношение на застрахователното посредничество.
 FI: единствено застрахователите със седалище и адрес на управление в ЕС или с клон във Финландия могат да предлагат услуги по пряко застраховане (включително съзастраховане). За предоставянето от брокери на застрахователни услуги се изисква постоянното място на стопанска дейност да е в ЕС.
 HU: прякото застраховане на територията на Унгария от застрахователни дружества, които не са установени в ЕС, е разрешено само посредством офис на клон, който е регистриран в Унгария.
 IT: нелиберализирани по отношение на актюерите. Застраховката на товари по време на превоз, застраховката на самите превозни средства и застраховката „Гражданска отговорност“ по отношение на рисковете в Италия могат да се сключват само от застрахователни дружества, установени в Европейския съюз. Тази резерва не се прилага към международния транспорт, който включва внос в Италия.
 SE: прякото застраховане е разрешено само посредством доставчик на застрахователни услуги, който е получил разрешение в Швеция, при условие че чуждестранният доставчик на услуги и шведското застрахователно дружество са част от една и съща група от дружества или са сключили помежду си споразумение за сътрудничество.
 ES: за актюерски услуги се изискват пребиваване и подходящ тригодишен професионален опит.
 HR: нелиберализирани по отношение на прякото застраховане и услугите по посредничество при пряко застраховане с изключение на:
 а)
 животозастраховане: за предлагане на животозастраховане на чуждестранни лица с местоживеене в Хърватия;
 б)
 общо застраховане: за предлагане на общо застраховане, различно от застраховка „Гражданска отговорност“ за автомобили, на чуждестранни лица с местоживеене в Хърватия;
 в)
 морско, авиационно, транспортно застраховане.
 За начин 2
 AT, BE, BG, CZ, CY, DE, DK, ES, FI, FR, EL, HU, IE, IT, LU, MT, NL, PL, PT, RO, SK, SE, SI, UK: нелиберализирани по отношение на посредничеството.
 BG: в областта на прякото застраховане български физически и юридически лица, както и чуждестранни лица, които развиват стопанска дейност на територията на Република България, могат да сключват договори за застраховане по отношение на дейността си в България само с доставчици, които са получили разрешение за осъществяването на такава застрахователна дейност на територията на България. Застрахователните обезщетения по тези договори се изплащат в България. Нелиберализирани